Jólaljósin verða tendruð í Kópavogi um helgina . Aðventuhátíð Kópavogsbæjar verður haldin laugardaginn 30. nóvember þar sem jólaljósin á vinabæjartrénu á Hálsatorgi verða tendruð . Hátíðardagskráin hefur aldrei verið umfangsmeiri og fjölbreyttari . Rauðhetta og úlfurinn frá Leikhópum Lottu ætla að stjórna henni með söng og dansi á torginu en hátíðin teygir anga sína yfir í menningarhúsin á Borgarholtinu . Eyþór Ingi Evróvisjón-söngvari með meiru tekur lagið , jólasveinar kíkja við , jólahús prýða torgið full af góðgæti og gjafavörum , Karlakór Kópavogs syngur í Gerðarsafni , jólakötturinn verður á Bókasafni Kópavogs og sölusýning á hönnun og handverki verður í safnaðarheimili Kópavogskirkju . Jólatréð á Hálsatorgi er gjöf frá Norrköping í Svíþjóð og mun sendiherra Svíþjóðar , Bosse Hedberg , afhenda það formlega um kl. 15:00 . Margrét Björnsdóttir , forseti bæjarstjórnar , tekur við því formlega fyrir hönd Kópavogsbæjar . Dagskráin á Hálsatorgi hefst þó klukkutíma fyrr , eða kl. 14:00 , þar sem félagasamtök úr Kópavogi ætla að opna sölubása í litlum jólahúsum á torginu þar sem hægt verður að kaupa kakó , kleinur og ýmsan jólavarning og styrkja um leið gott málefni . Í fyrsta sinn verða 22 listamenn með sölusýningu á handverki og listiðn í safnaðarheimili Kópavogskirkju á Borgarholtinu . Sönghópar sjá um að skapa jólastemningu . Sýningin er opin frá kl. 12:00 til 18:00 . Dagskráin í heild sinni er sem hér segir : Listasafn Kópavogs - Gerðarsafn Íslenska teiknibókin - 350 ára afmæli Árna Magnússonar Nýstárleg sýning á Íslensku teiknibókinni . Teiknibókin er einstæð meðal handrita í safni Árna Magnússonar , hún inniheldur safn fyrirmynda sem listamenn fyrri alda nýttu sér . kl. 15.00 Guðbjörg Kristjánsdóttir safnstjóri mun vera með leiðsögn um sýninguna . kl. 16.00 Karlakór Kópavogs undir stjórn Garðars Cortes og stórskemmtilegt djass tríó frá Svíþjóð . Safnaðarheimili Kópavogskirkju „ Allir fá þá eitthvað fallegt … “ 22 aðilar sýna íslenska listiðn , handverk og hönnun í safnaðarheimili Kópavogskirkju . Þetta er einstakt tækifæri til að kynna sér skapandi kraft hönnuða í Kópavogi og ætti enginn að láta sýninguna framhjá sér fara ! Kl. 15.00 Tendrað á ljósum vinabæjarjólatrés . Rauðhetta og Úlfurinn sjá um að kynna dagskrána . Sendiherra Svíþjóðar , Bosse Hedberg , afhendir vinabæjartréð frá Norrköping . Forseti bæjarstjórnar , Margrét Björnsdóttir , tekur á móti jólatrénu fyrir hönd Kópavogsbæjar . Eyþór Ingi tekur lagið . Jólaball á Hálsatorgi . Jólasveinar , söngur og gleði ! Laufabrauðsdagurinn á Gjábakka Kl. 13.00 Handverksmarkaður opnar og laufabrauðsgerðin hefst . Kl. 13.00 Tríóið Friends 4 ever . Kl. 15.15 Skólahljómsveit Kópavogs . Veitingar , kaffi og súkkulaði verður afgreitt í kaffiteríu frá kl. 13.30 til 16.30 Bókasafn Kópavogs og Náttúrufræðistofa Jólakötturinn verður á kreiki í Safnahúsinu milli kl. 14 og 15 og heilsar upp á krakka . Í Kórnum í Safnahúsinu verður boðið upp á skemmti - og fræðsluerindi um jólaköttinn í máli og myndum fyrir 4 - 6 ára börn og slóð kattarins verður rakin um húsið og lesin skemmtileg jólasaga . Dýrin í Náttúrufræðistofunni skrýðast jólabúningi . Nýjar og gamlar jólabækur eru til útláns í bókasafninu . Myndlistarmenn Listamenn í Kópavogi hafa tekið sig saman og opna vinnustofur sínar . Komið og skoðið listamenninguna í Kópavogi , heitt á könnunni og allir velkomnir í jólastemningu og smitandi gott jólaskap .